ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
بھارت کو ایک مینو فیکچرنگ ہب بنانےکے لئے ہنر مند افرادی قوت لازمی ہے: جناب نتن گڈکری
جناب گڈکری نے بھیواڑی میں ٹکنالوجی سینٹر  کا افتتاح کیا؛جلد ہی 15 نئے ٹی سی قائم کئے جائیں گے
نئی دہلی، 31 اگست 2020، بہت چھوٹی، چھوٹی، اور درمیانی صنعتوں  اور سڑک ٹرانسپورٹ وشاہراہوں کے مرکزی وزیر جناب نتن گڈکری نے آج راجستھان کے الور ضلع کے بھیواڑی میں قائم کئے گئے ٹکنالوجی سینٹر کا ویڈیو کانفرنسنگ کے ذریعہ افتتاح کیا۔ انہوں نے کہا کہ مینوفیکچرنگ کا شعبہ ملک کی جی ٹی پی میں 22 سے 24 فیصد تک کا تعاون کرتا ہے اور وزیراعظم کی ‘آتم نربھر بھارت’ کی اپیل کے سلسلے میں انہوں نے بتایا کہ ہم ہنر مند افرادی قوت تیار کرنے کے لئے 15 نئے ٹکنالوجی سینٹر  تیار کررہے ہیں اور 18 موجودہ ٹی سی کو اپ گریڈ کررہے ہیں۔ انہوں نے کہا کہ ملک کو ایک مینوفیکچرنگ ہب بنانے کےلئے ہنر مند افرادی قوت لازمی ہے۔
جناب گڈکری نے مزید کہا کہ ٹی سی علاقے میں ایک محرک کے طور پر کام کرسکتے ہیں اور ہم ٹی سیز کو قرضے فراہم کرانے کے بارے میں سوچ رہے ہیں تاکہ وہ مقامی صنعتوں کی ضرورتوں کو پورا کرنے کے لئے نئی مشینری اور نئی ٹکنالوجی خرید سکیں۔ ان ٹی سیز کے لئے ایکسٹینش سینٹرز پر بھی کام ہورہا ہے۔ انہوں نے ریاستی حکومتوں سے اپیل کی کہ وہ ان ایکسٹینش سینٹرز کو زمین اور دیگر ساز و سامان کی مدد فراہم کرائیں۔ یہ ایکسٹیشن سینٹر علاقے کی نئی اور موجودہ صنعتوں کی ضرورتوں کو پورا کرسکتے ہیں۔ انہوں نے مشورہ دیا کہ موجودہ پولی ٹیکنک، آئی ٹی آئی، انجینئرنگ کالجوں کے بنیادی ڈھانچے کو بھی نوجوانوں کو ہنر مند بنانے کے لئے استعمال کیا جانا چاہیے اور اس سلسلے میں صنعتوں کی مدد بھی لی جاسکت ہے۔
ایم ایس ایم ای اور مویشی پروری، ڈیری کی صنعت اور ماہی گیری کے وزیر مملکت جناب پرتاپ چند سارنگی نے ٹکنالوجی سینٹر کے لئے بھیواڑی اور راجستھان کے عوام کو مبارکباد دی اور اس امید کا اظہار کیا کہ یہ علاقے کی ترقی کے لئے ایک سنگ میل ثابت ہوگا۔ انہوں نے کہا کہ ملک ان دنوں کووڈ۔ 19 عالمی وبا کی وجہ سے اقتصادی بحران سےدو چار ہے اور یہ سینٹر بہت زیادہ اہمیت رکھتے ہیں کیونکہ یہ پیداوار میں اضافے، بے روزگاری کو کم کرنے اور ایک خود کفیل ملک کا خواب پورا کریں گے۔ انہوں نے ملک کے نوجوانوں سے اپیل کی کہ وہ اپنی ہنر مندی میں بہتری لائیں، اپنے آپ کو صنعت کے لئے تیار کریں اور وزیراعظم کی ‘آتم نربھر بھارت’ کی اپیل کا جواب دیں۔
ایم ایس ایم ای کے سکریٹری جناب اے کے شرما نے کہا کہ تیار ہونے ٹکنالوجی سینٹر صنعت اور خصوصی طور پر ایم ایس ایم ای کو جنرل انجینئرنگ آٹو موٹیو فریگرینس اینڈ فلیبر اور ای ایس ڈی ایم سیکٹروں میں مدد فراہم کرائیں گے اور ان کو کثیر کٹنگ مینوفیکچرنگ ٹکنالوجیز مثلاً سی این سی مشینیں، تھری ڈی مینوفیکچرنگ/ ایڈیٹیو منیوفیکچرنگ، لیزر / الٹرا سانک مشیننگ، روبوٹکس اور پروسیس آٹومیشن، پریسیزن میجرمینٹ / میٹرولوجی اکوپمنٹ ، جدید ترین الیکٹرانکس مینوفیکچرنگ سہولتیں ، الیکٹرانک سسٹم ڈیزائن اور مینوفیکچرنگ کے لئے کیلیبریشن اور ٹیسٹنگ سہولتیں فراہم کرائی جارہی ہیں ۔ ا یم ایس ایم ای کی وزارت ڈیولپمنٹ کمشنر  کے ذریعہ 15 نئے ٹی سی قائم کرنے اور 18 موجودہ ٹی سیز کو اپ گریڈ کرنے کے لئے ٹکنالوجیز سینٹر سسٹم پروگرام  نافذ کررہی ہے۔
حکومت راجستھان کے صنعتوں اور ریاستی انٹرپرائزز کے وزیر جناب پرسادی لال مینا ، رکن پارلیمنٹ جناب مہنت بالک ناتھ اور رکن اسمبلی جناب سندیپ یادو بھی اس موقع پر موجود تھے۔
۔۔۔۔۔۔۔۔۔۔۔
م ن۔ ا گ۔ن ا۔
U-4963
(Visitor Counter : 114
بہت چھوٹی، چھوٹی اور درمیانی صنعتوں کی وزارت
آزادی کا امرت مہوتسو کی یاد میں پہلی بار کلسٹرز سے روایتی مصنوعات کی قومی سطح کی نمائش کا انعقاد کیا جا رہا ہے
ایم ایس ایم ای کی وزارت کے تحت ایک قانونی ادارہ ،کھادی اینڈ ولیج انڈسٹری کمیشن، ، یکم اکتوبر سے 15 اکتوبر 2022 تک دہلی ہاٹ،آئی این اے ، نئی دہلی میں اسپھورتی میلہ منعقد کر رہا ہے۔ اسپھورتی کلسٹرز کی روایتی مصنوعات کی اس قومی سطح کی نمائش کا پہلی بار اہتمام کیا جا رہا ہے اور ساتھ ہی آزادی کا امرت مہوتسوکی یاد بھی منائی جارہی ہے۔
اسپھورتی کے تحت، روایتی کاریگروں کو اپنی آمدنی میں اضافہ کرنے کے لیے ویلیو ایڈڈ روایتی مصنوعات تیار کرنے کے لیے کلسٹروں میں منظم کیا جاتا ہے۔ یہ کلسٹرز روایتی شعبوں جیسے ہینڈ لوم، دستکاری، کھادی،کوائر، زرعی مصنوعات وغیرہ کا احاطہ کرتے ہیں۔ حکومت ہند بنیادی ڈھانچے کی ترقی، صلاحیت سازی ، مارکیٹنگ اور ڈیزائن کے فروغ وغیرہ کے لیے مدد فراہم کرتی ہے۔ اب تک،اسپھورتی کے تحت ملک بھر میں 498 کلسٹروں کی مدد کی گئی ہے جس سے تقریباً 3 لاکھ کاریگروں کو براہ راست فائدہ پہنچا ہے۔
اسپھورتی میلے کے دوران، 28 ریاستوں پر محیط 50 اسپھورتی کلسٹروں کے 100 کاریگر اپنی روایتی مصنوعات ہینڈ لوم، دستکاری، کھادی، کوائر، ایگرو پروسیسنگ کی نمائش کریں گے جن میں جموں و کشمیر کے سوزنی ایمبرائیڈری کلسٹر، میگھالیہ کا بید اوربانس کلسٹر، کرناٹک کا چنا پٹنا کھلونا کلسٹر،راجستھان کا نیچرل ڈائی کلسٹر، بہار کا مدھوبنی پینٹنگ کلسٹر، مہاراشٹر کا کولہاپوری روایتی زیورات کا کلسٹر، کیرالہ کا کوائر کلسٹر، اتر پردیش کا قالین اور دری کلسٹر، اوڈیشہ کا باجرہ کلسٹر، اروناچل پردیش کا ایری سلک کھادی شامل ہیں ۔
اس اسپھورتی میلے کا مقصد تہواروں کے دوران شہریوں کے درمیان ملک بھر سے روایتی مصنوعات کو فروغ دینا ہے۔ اس کے علاوہ، یہ میلہ کاریگروں کے لیے ان کلسٹر مصنوعات کی مارکیٹنگ اور فروخت کے لیے نئی راہیں بھی کھولے گا۔
اس میلے کے تھیم پویلین میں روایتی مصنوعات کی تیاری کے عمل کا براہ راست مظاہرہ بھی منعقد کیا گیا ہے۔
مصنوعات کی تصاویر
صحت اور خاندانی بہبود کی وزارت
کووڈ -19کی تازہ ترین صورت حال
ملک گیر ٹیکہ کاری مہم کے تحت ابھی تک 72.37کروڑ ٹیکے لگائے جاچکے ہیں ۔
پچھلے 24گھنٹے میں 34973نئے معاملے سامنے آئے ہیں ۔
مجموعی کیسز میں سے 1.18 فیصد تازہ ترین مثبت معاملے ریکارڈ کئے گئے ہیں۔
ہندوستان میں مثبت معاملوں کی تعداد فی الوقت 390646 ہے۔
شفایابی کی شرح اس وقت 97.49فیصد ہے ۔
پچھلے 24گھنٹے میں 37681مریض شفایاب ہوئے ہیں ، شفایا ب ہونے والوں کی مجموعی تعداد32342299ہوگئی ہے ۔
ہفتہ وار پوزیٹیوٹی کی شرح 2.31فیصد ہے جو کہ پچھلے 77دنوں میں 3فیصد سے کم ہے ۔
یومیہ پوزیٹیوٹی کی شرح 1.96فیصد ہے جو کہ گذشتہ 11 دنوں میں 3 فیصد سے کم ہے۔
مجموعی طورپر ابھی تک 53.86کروڑ افراد کی جانچ کی گئی ہے ۔
وزیراعظم کا دفتر
وزیراعظم ، سول سروسز ڈے کے موقع پرعوامی انتظامیہ میں عمدگی کے لئے پرائم منسٹرس ایوارڈس تفویض کریں گے
وزیراعظم جناب نریندرمودی ، سول سروسز ڈے کے موقع پر 21اپریل 2022کو دن میں11بجے نئی دہلی کے وگیان بھون میں عوامی انتظامیہ میں عمدگی کے لئے پرائمرمنسٹرس ایوارڈس تفویض کریں گے ۔ وہ اس تقریب کے دوران سول سروینٹس سے خطاب بھی کریں گے ۔
عوامی انتظامیہ میں عمدگی کے لئے پرائم منسٹرس ایوارڈ س ، عام شہریوں کی فلاح وبہبود کے لئے ضلع /نفاذ سے متعلق شاخوں اور مرکزی /ریاستی تنظیموں کے ذریعہ کئے گئے غیرمعمولی اور اختراعی کاموں کے اعتراف کے پیش نظر، قائم کئے گئے ہیں ، اس کے علاوہ یہ ایوارڈس طے شدہ نشانزد ترجیحی پروگراموں کے موثر نفاذ اورجدت طرازی کے لئے بھی عطاکئے جاتے ہیں ۔
درج ذیل پانچ نشانزد ترجیحی پروگراموں میں غیرمعمولی اورمثالی کام کے لئے ، یہ ایوارڈس تفویض کئے جائیں گے ، جو سول سروسز ڈے 2022کے موقع پرپیش کئے جائیں گے ۔
- جن بھاگیداری یاپوشن ابھیان میں عوام کی شرکت کو فروغ دینا ۔ کھیلو انڈیا اسکیم کے ذریعہ کھیلوں اورتندرستی میں عمدگی کو فروغ دینا۔  پی ایم سواندھی یوجنا میں ڈجیٹل ادائیگیاں اور اچھی حکمرانی  ایک ضلع ایک پروڈکٹ اسکیم کے ذریعہ مجموعی ترقی ،  انسانی عمل دخل کے بغیر خدمات کی بلارکاوٹ اوربھرپور بہم رسانی
اس سال عوامی انتظامیہ /خدمات کی بھرپور بہم رسانی کے شعبے میں پانچ نشانزد ترجیحی پروگراموں اوراختراعات کے لئے کل 16ایوارڈس تفویض کئے جائیں گے ۔
محنت اور روزگار کی وزارت
ای پی ایف او نے 15کام کے دنو ں کے اندر پی ایم جی کے وائی کے تحت 6.06لاکھ کووڈ-19دعووں سمیت 10.02دعووں کا نپٹارہ کیا
کل3600 کروڑ روپے کی رقم تقسیم کی گئی، جس میں کووڈ-19 دعووں کے 1954 کروڑ بھی شامل ہیں
کووڈ-19سے متعلق 90فیصد دعووں کا نپٹارہ کام کے تین دنوں کے اندر تیزی کے ساتھ نپٹارہ کرنے کے لئے ڈیزائن کئے گئے خصوصی سافٹ ویئر کے ذریعہ کیا گیا
نئی دلی،22اپریل، ایمپلائزپرویڈنٹ فنڈ آرگنائزیشن ، جو کہ مختلف اور روزگار کی وزارت کے تحت ایک قانونی ادارہ ہے، کے ذریعہ پردھان منتری غریب کلیان یوجنا  پیکیج کے تحت صرف 15کام کے دنوں کے اندر کل 10.02 لاکھ دعووں کا نپٹارہ کیا ہے، جس پر 6.06لاکھ کووڈ-19کے دعوے بھی شامل ہیں۔
اس میں کل 3600.85کروڑ روپے کی رقم تقسیم کی گئی ہے، جس میں پی ایم جی کے وائی پیکیج کے تحت 1954کروڑ روپے کووڈ دعووں کے بھی شامل ہیں۔
لاک ڈاون کے سبب صرف ایک تہائی عملہ کے کام پر دستیاب رہنے کے باوجود90فیصد کووڈ-19 دعووں کا نپٹارہ کام کے تین دنوں کے اندر کیا گیا ہے اور اس طرح سے تیزی کے ساتھ نپٹارہ کے لئے ڈیزائن کئے گئے خصوصی سافٹ ویئر کے ذریعہ سروس ڈیلیوری کے نئے معیارات قائم کئے گئے ہیں۔
مرکزی حکومت کے ذریعہ 26مارچ 2020 کو پی ایم جی کے وائی کی شروعات کی گئی، تاکہ اقتصادی طور پر کمزور طبقات کو کووڈ-19 وبا سے نمٹنے میں مدد مل سکے۔ حکومت کے ذریعہ کووڈ-19 وبا سے لڑنے کے لئے ای پی ایف اسکیم سے نکاسی کی تجویز کا اعلان کیاگیاتھا۔ ای پی ایف اسکیم میں ایک فوری نوٹیفکیشن کے ذریعہ خصوصی دفعہ  68-L متعارف کرایا گیا، جس کے تحت ای پی ایف کھاتہ داروں کو تین مہینے کی بنیادی شاہراہ اور مہنگائی بھتہ یا ای پی ایف کھاتے میں جمع شدہ 75فیصد رقم، ان میں سے جو بھی کم ہو، اسے نکالنے کی اجازت دی گئی ہے۔
ای پی ایف او کے ذریعہ کووڈ-19 سے متعلق آن لائن پیشگی دعووں کو درج کرانے کی سہولت بھی فراہم کرائی گئی ہے، جو دیگر سہولتوں کے ساتھ ساتھ موبائل فون کے ذریعہ امنگ ایپ پر درج کی جاسکتی ہے۔
ای پی ایف او اس مشکل حالات میں اپنے اراکین کی خدمت کرنے کے اپنے عہد کا اعادہ کرتاہے اور ای پی ایف او دفاتر اس بحران پر فتح حاصل کرنے میں ان کی مدد کرنے کے لئے کام کررہا ہے۔
-----------------------------------
م ن۔ م ع۔ ت ع
U-1967
(Visitor Counter : 136
وزیراعظم کا دفتر
وزیراعظم نریندرمودی 8جولائی کو پہلے‘‘ارون جیٹلی یادگاری لیکچر’’ میں شرکت کریں گے
وزیراعظم کوشلیہ اقتصادی کنکلیو میں شرکت کرنے والے مندوبین کے ساتھ بھی تبادلہ ٔخیال کریں گے
وزیراعظم جناب نریندرمودی 8جولائی 2022کو شام 6.30بجے وگیان بھون ، نئی دہلی میں پہلے ‘‘ارون جیٹلی یادگاری لیکچر’’ میں شرکت کریں گے ۔ وزیراعظم اس پروگرام کے دوران حاضرین سے خطاب بھی کریں گے ۔
پہلے ارون جیٹلی یادگاری لیکچر میں حکومت سنگاپورکے سینئروزیرجناب تھرمن شنمگرتنم ‘‘شمولیت کے ذریعہ ترقی ، ترقی کے ذریعہ شمولیت ’’کے موضوع پر کلیدی خطبہ پیش کریں گے ۔ اس کے بعد جناب میتھیاس کورمان ،اور جناب اروند پنگڑیاکے ذریعہ ایک پینل مباحثے کا اہتمام کیاجائے گا۔
محکمہ برائے اقتصادی امور ، وزارت خزانہ نے آنجہانی ارون جیٹلی کے ملک کے لئے گراں قدرتعاون کے اعتراف میں پہلے ارون جیٹلی یادگاری لیکچر کاانعقاد کیاہے ۔
وزیراعظم کوشلیہ اقتصادی کنکلیو  میں شرکت کرنے والے مندوبین کے ساتھ بھی تبادلہ ٔخیال کریں گے ۔ تین روزتک جاری رہنے والے کوشلیہ اقتصادی کنکلیو کا انعقاد 8تا10جولائی کے دوران کیاجارہاہے ۔ جن اہم ماہرین اقتصادیات کے ساتھ وزیراعظم ملاقات کریں گے ان میں محترمہ انّے کروجر ، جان ہاپکنس یونیورسٹی ، جناب نکولس اسٹرن ، لندن اسکول آف اکونامکس ، جناب رابرٹ لارینس ، ہارورڈ کینیڈی اسکول ، جناب جان لپسکی ، سابق کارگذار منیجنگ ڈائرکٹر ، آئی ایم ایف ، جنید احمد ، ورلڈ بینک کنٹری ڈائرکٹرفارانڈیا اوردیگر افراد شامل ہیں ۔ کوشلیہ اقتصادی کنکلیو کا اہتمام انسٹی ٹیوٹ آف اکانومک گروتھ کے ذریعہ وزارت خزانہ کے اشتراک سے کیاجارہاہے ۔
زراعت اور کاشتکاروں کی فلاح و بہبود کی وزارت
ریلویز کے محکمے نے لاک ڈاؤن کی شروعات سے پارسل خصوصی ٹرینوں  کے لیے 67 راستوں کی نشاندہی کی؛ جس کا مقصد پھل، سبزیوں ، دودھ اور ڈیری مصنوعات اور بیجوں سمیت گلنے سڑنے والی اشیاء کی سپلائی کرنا ہے
زراعت ، تعاون اور کسانوں کی بہبود کے محکمے نے ریاستوں اور مرکز کے زیر انتظام علاقوں کے باغبانی کے مشن ڈائریکٹروں اور متعلقہ سکریٹریوں سے کہا کہ وہ ان خصوصی ٹرینوں سے فائدہ اٹھانے کے لیے وہ اپنے سبھی وسائل کا استعمال کریں
نئی دہلی، 11 اپریل 2020 / بھارتی ریلیوز نے پھلوں، سبزیوں ، دودھ اور ڈیری مصنوعات اور زرعی مقاصد کے لیے بیجوں سمیت ، گلنے سڑنے والی چیزوں کے لیے ، لاک ڈاؤن کی شروعات سے ہی پارسل خصوصی ٹرینوں  کے لیے 67 راستوں کی نشاندہی کر رکھی ہے۔
10 اپریل تک 62 راستوں کے بارے میں اطلاع نامہ جاری کر دیا گیا تھا اور ان راستوں پر 171 ٹائم ٹیبل ٹرینیں چلائی جا رہی ہیں۔ پارسل خصوصی ٹرینوں کا منصوبہ دلی ، ممبئی، کولکاتہ ، چنئی ، حیدرآباد اور بینگلورو جیسے ملک کے سبھی بڑے شہروں کو مربوط کرنے کے لیے بنیایا گیا تھا۔ اس کے علاوہ ملک کے شمال مشرقی خطے میں سپلائی کو یقینی بنانے کے لیے گواہاٹی سے بھی مناسب رابطہ قائم کیا گیا۔ جن دیگر اہم شہروں کو ان ٹرینوں کے ذریعے جوڑا گیا ہے وہ ہیں : بھوپال، الہ آباد، دہرہ دون ، وارانسی، احمد آباد وڈودرا، رانچی ، گورکھپور، تھیرواننت پورم ، سالیم، وارنگل ، وجے واڑہ، ویشاکھاپٹبنم، راوڑکیلا، بلاسپور ، بھساول ، ٹاٹا نگر، جے پور ، جھانسی ، آگرہ، ناسک، ناگپور، اکولا، جل گاؤں، سورت، پنے، رائے پور، پٹنہ ، آسن سول، کانپور ، جے پور، بیکانیر، اجمیر، گوالیار، متھرا، نلور، جبل پور وغیرہ ۔
اُن راستوں پر بھی ٹرینیں چلائی جا رہی ہیں جہاں اتنی مانگ نہیں ہے۔ تاکہ ملک کا کوئی بھی حصہ غیر مربوط نہ رہے۔ ان ٹرینوں کے اسٹیشن قابل عمل جگہوں پر قائم کیے گیے ہیں تاکہ زیادہ سے زیادہ پارسلوں کو ان کی متعلقہ جگہوں پر پہنچایا جا سکے۔
پھلوں، سبزیوں ، دودھ اور ڈیری مصنوعات اور زرعی مقاصد کے لیے بیجوں سمیت گلنے سڑنے والی چیزوں کو پہنچانے کے لیے خصوصی ٹرینوں کی دستیابی کے بارے میں سبھی ریاستوں اور مرکز کے زیر انتظام علاقوں کے سکریٹریوں اور باغبانی کے مشن ڈائریکٹروں کے ساتھ ایک ویڈیو کانفرنس کا انعقاد کیا گیا۔ اس ویڈیو کانفرنس میں ملک بھر کے 76 افسران نے شرکت کی۔
ریاستی مشن کے سبھی ڈائریکٹریوں اور ریاستوں اور مرکز کے زیر انتظام علاقوں کے متعلقہ سکریٹریوں سے درخواست کی گئی ہے کہ وہ ریلویز کی طرف سے چلائی جانے والی ان ٹرینوں کا فائدہ اٹھانے کے لیے اپنے سبھی وسائل کا استعمال کریں۔
ایڈیشنل ممبر ، ریلوے بورڈ نے پیشکش کی ہے کہ اگر انہیں کسی ریاست کی طرف سے نئے راستے یا اسٹاک کے بارے میں کوئی مانگ موصول ہوگی تو وہ اس ضرورت کو پورا کرنے کے لیے فوری اقدام کریں گے۔
پارسل خصوصی ٹرینوں کے بارے میں تفصیلات کے لیے لنک بھارتی ریلویز کی ویب سائٹ پر دستیاب ہے
indianrailways.gov.in
پارسل خصوصی ٹرینوں کی تفصیلات کا براہ راست لنک مندرجہ ذیل ہے :
https://enquiry.indianrail.gov.in/mntes/q?opt=TrainRunning&subOpt=splTrnDtl
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1633
(
صدر جمہوریہ کا سکریٹریٹ
یوم اساتذہ کے موقع پر صدر جمہوریہ ہند کی مبارکباد
ہندوستان کی صدر جمہوریہ محترمہ دروپدی مرمو نے یوم اساتذہ کے موقع پر ملک بھر کے اساتذہ کو مبارکباد دی ہے۔
اپنے پیغام میں صدر جمہوریہ نے کہا ہے ’’ یوم اساتذہ کے موقع پر میں اپنے ملک کے تمام اساتذہ کو تہ دل سے مبارکباد دیتی ہوں۔
عظیم استاد، فلسفی اور سابق صدر جمہوریہ ہند ڈاکٹر ایس رادھا کرشنن کے یوم پیدائش پر منائے جانے والے یوم اساتذہ کے موقع پر میں انہیں بھرپور خراج عقیدت پیش کرتی ہوں۔ وہ ان تمام اساتذہ کے لئے محرک تھے، جو طلبہ کو علم دینے کے ساتھ ساتھ ان میں انسانی اقدار کی نشوونما کرنے کی بھی کوشش کرتے ہیں۔
ہمارے اساتذہ نئی تحقیق، تجربات اور اختراع کے ذریعے اپنی صلاحیتوں اور کارکردگی کو بہتر بنانے کی لگاتار کوشش کر رہے ہیں۔ قومی تعلیمی پالیسی 2022 کے ذریعے ہمارے تعلیمی نظام میں تبدیلیاں لائی جا رہی ہیں۔ یہ پالیسی ہندوستان کی ثقافتی اقدار اور زبانوں کو تعلیمی نظام میں سمونے کے لئے بھی مواقع فراہم کر رہی ہے۔
مجھے امید ہے کہ زیادہ سے زیادہ با صلاحیت افراد اس نیک پیشے میں شامل ہوں گے۔ میں ایک بار پھر تمام اساتذہ کو نیک تمنائیں پیش کرتی ہوں۔ یہ ان کی کوششوں کا ہی نتیجہ ہے کہ ذمہ دارشہری سامنے آئے ہیں، جو ہر ممکن طریقے سے ملک کی بہبود کے لئے کام کرنے کو تیار ہیں۔
مجھے اعتماد ہے کہ ہمارے اساتذہ کی کوششوں سے ہمیں تعلیم کے میدان میں نئی بلندیوں کو سر کرنے میں مدد ملے گی۔‘‘
صحت اور خاندانی بہبود کی وزارت
اعضاء کی تبدیلی کا قومی پروگرام 
نئی دہلی،27 جولائی 2021: اعضاء کی تبدیلی کے قومی پروگرام  کے تحت ٹشو ذخیرہ کرنے کے لیے قومی سطح پر نیشنل آرگن اینڈ ٹشو ریپلیسمنٹ آرگنائزیشن، نئی دہلی میں ٹشو بینک  قائم کیا گیا ہے۔ اس کے علاوہ این او ٹی پی کے تحت ریاستوں کو بائیو میٹریل مراکز کے قیام کے لیے مالی امداد بھی فراہم کی گئی ہے۔ تمل ناڈو کے چنئی کے آرگن اینڈ ٹشو ریپلیسمنٹ آرگنائزیشن  میں ایک علاقائی بائیو میٹریل مرکز قائم کیا گیا ہے۔ این او ٹی پی کے تحت بائیو میٹریل مراکز کے قیام کے لیے بہار اور مہاراشٹر ریاستوں کو بھی فنڈ جاری کیے گئے ہیں۔
بھارت سرکار کرناٹک سمیت تمام ریاستوں/مرکز کے زیر انتظام علاقوں میں اعضاء کے عطیہ اور تبدیلی کو فروغ دینے کے لیے تبدیلیٔ اعضاء کے قومی پروگرام  پر عمل درآمد کر رہی ہے۔ پروگرام کے تحت حسب ذیل التزامات شامل ہیں:
-
ہر ریاست/مرکز کے زیر انتظام علاقے میں اعضاء اور ٹشو کی تبدیلی کے ریاستی اداروں  کا قیام۔
-
قومی/علاقائی/ریاستی بائیو میٹریل مراکز کا قیام۔
-
اعضاء کی تبدیلی/ حصول کی نئی سہولیات کے قیام اور موجودہ سہولیات کو مستحکم کرنے کے لیے مالی امداد۔
-
ٹرانسپلانٹ ماہرین کی تربیت بشمول سرجن، ڈاکٹر، ٹرانسپلانٹ کوآرڈینیٹر وغیرہ۔
-
میڈیکل کالجوں اور ٹراما سینٹروں میں ٹرانسپلانٹ کوآرڈینیٹروں کی تقرری کے لیے مالی امداد۔
-
اعضاء کی تبدیلی کے بعد خط افلاس سے نیچے  مریضوں کو قوت مدافعت میں تخفیف کی دوائیں فراہم کرنا۔
اس پروگرام کے تحت نئی دہلی میں ایک اعلی سطحی نیشنل آرگن اینڈ ٹشو ریپلیسمنٹ آرگنائزیشن  اور اب تک 5 ریجنل آرگن اینڈ ٹشو ریپلیسمنٹ آرگنائزیشنز اور 14 ایس او ٹی اوز قائم کیے گئے ہیں۔ اس کے علاوہ روٹو، تمل ناڈو میں علاقائی بائیو میٹریل مراکز قائم کیے گئے ہیں اور اس مقصد کے لیے ریاست بہار اور مہاراشٹر کو فنڈز جاری کیے گئے ہیں۔
نیشنل آرگن اینڈ ٹشو ریپلیسمنٹ آرگنائزیشن ،علاقائی آرگن اینڈ ٹشو ریپلیسمنٹ آرگنائزیشن  اور اسٹیٹ آرگن اینڈ ٹشو ریپلیسمنٹ آرگنائزیشن  اعضاء کے عطیہ کے بارے میں مناسب معلومات عوام تک پہنچاتے ہیں۔ ایک ویب سائٹ www.notto.gov.in اور 24 گھںٹے ساتوں دن کا مفت ہیلپ لائن نمبر کال سینٹر شروع کیا گیا ہے۔ بیداری پیدا کرنے کے لیے وقتاً فوقتاً متعدد سرگرمیاں کی جاتی ہیں۔ ان میں سیمینار، ورکشاپ، مباحثے، کھیلوں کے مقابلے، واکاتھن، میراتھن میں شرکت، نکڑ ناٹک، عطیہ اعضا کا دن منانا وغیرہ شامل ہیں۔ شہریوں میں اعضاء کے عطیہ کے بارے میں بیداری پیدا کرنے کے لیے سوشل میڈیا کا بھی استعمال کیا جارہا ہے۔
یہ معلومات صحت و خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک سوال کے تحریری جواب میں دی ہیں۔
وزارت خزانہ
قومی پنشن نظا م کو معقول بنانا
نئی دہلی،10 ؍دسمبر/ مرکزی کابینہ نے 6دسمبر 2018 کو اپنی میٹنگ میں قومی پنشن نظام کو معقول بنانے کے لئے مندرجہ ذیل تجویز وں کی منظوری دی ہے۔
- این پی ایس ٹیئر-1 کے تحت آنے والے اپنے ملازمین کے لئے مرکزی حکومت کے لازمی حصے کو موجودہ 10 فیصد سے بڑھا کر 14 فیصد کرنا ۔
- مرکزی حکومت کے ملازمین کے لئے پنشن فنڈ اور سرمایہ کاری کے طریقے کے انتخاب کی آزادی فراہم کرنا ۔
- 2004 سے 2012 کے درمیان این پی سی میں اپنا حصہ جمع نہ کرانے یا دیر سے جمع کرانے کیلئے معاوضے کی ادائیگی ۔
- اخراج کے وقت واپس لی جانے والی اکٹھی رقم پر ٹیکس سے استثنیٰ کی حد بڑھا کر 60 فیصد کر دی گئی ہے۔اس طرح سے اب پوری رقم کی واپسی انکم ٹیکس سے مستثنیٰ ہوگی۔ ۔
2004-01-01پریا اس کے بعد جو لوگ مرکزی ملازمت میں داخل ہوئے ہیں وہ قومی پنشن سسٹم  کے تحت آتے ہیں۔ ساتویں تنخواہ کمیشن نے اپنے مذاکرات کے دوران این پی ایس کے بارے میں بعض تشویشات کا جائزہ لیا اور 2015 میں کچھ سفارشات پیش کیں۔ ساتویں تنخواہ کمیشن نے اس سلسلے میں سکریٹریوں کی ایک کمیٹی قائم کرنے کی سفارش کی۔ اس کے نتیجے میں حکومت نے 2016 میں این پی ایس پر عمل درآمد کو معقول بنانے کے لئے اقدامات تجویز کرنے کی غرض سے سکریٹریوں کی ایک کمیٹی تشکیل دی۔ اس کمیٹی نے 2018 میں اپنی سفارشات پیش کیں۔ ان سفارشات کے نتیجے میں نوٹ کا ایک مسودہ کابینہ کے سامنے اس کی منظوری کے لئے پیش کیا گیا۔
نائب صدر جمہوریہ ہند کا سکریٹریٹ
نائب صدر جمہوریہ ہند نے گڑھی سانپلا میں سر چھوٹورام اسمارک کا دورہ کیا، انہوں نے کہا کہ ان کی زندگی اور ان کے پیغامات ہمیشہ متاثر کرتے رہیں گے
نائب صدر جمہوریہ نے روہتک میں بابامست ناتھ یونیورسٹی کی تیسری تقسیم اسناد تقریب سے خطاب کیا
جناب دھنکھڑنے نوجوانوں سے بنیادی فرائض کی انجام دہی میں زیادہ سے زیادہ کوشش کرنے کی اپیل کی
انہوں نے قومی سلامتی اور کھیلوں کے لئے ہریانہ کے تعاون کی ستائش کی
نائب صدر جمہوریہ جناب جگدیپ دھنکھڑ ، ہندوستان کے نائب صدر جمہوریہ بننے کے بعد پہلی مرتبہ ہریانہ ریاست کے دورے پر ہیں۔ انہوں نے اپنا پہلا ایک روزہ طویل دورہ روہتک میں گڑھی سانپلامیں سرچھوٹو رام کی یاد گار پر گلہائے عقیدت پیش کرکے شروع کیا۔
اس موقع پر خطاب کرتے ہوئے جناب دھنکھڑ نے کہا کہ سر چھوٹو رام کی سرزمین کے دورے نے انہیں ملک کی خدمت اور محنت کش کسانوں کے لئے کچھ کرنے کی ترغیب دی ہے او رہمیشہ کا م کرنے کے لئے متاثر کیا ہے۔ انہیں یہاں آکر فخر کا احساس ہوا ہے ۔
اس کے بعد نائب صدر جمہوریہ نے روہتک میں بابا مست ناتھ یونیورسٹی کی تیسری تقسیم اسناد تقریب میں شرکت کی ۔ اس دوران انہوں نے زندگی میں بنیادی فرائض کی انجام دہی کی اہمیت پرروشنی ڈالی اور نوجوانوں سے ملک اور سماج کے تئیں اپنے فرائض کی ادائیگی کی اپیل کی ۔
جناب دھنکھڑ نے طلبا کو اپنے والدین ، بزرگوں اور اساتذہ سے پیار اور ان کا احترام کرنے کا مشورہ دیا ۔ انہوں نے گریجویٹ کی ڈگری حاصل کرنے والے طلبا سے کہا کہ آپ کو ملک کے مفادات تمام چیزوں سے اوپر رکھنا چاہئے اور نئے خیالات اور آراء کو قبول کرنا چاہئے ۔
اس تقریب کو ہر طلبا کے لئے انتہائی خاص موقع قرار دیتے ہوئے انہو ں نے لوگوں کی خدمت کرنے کے یونیورسٹی کے اصل مقصد کو اجاگر کرتے ہوئے زندگی گزارنے کی اہمیت کی نشاندہی کی ۔
ہندوستان کو مواقع کی سرزمین قرار دیتے ہوئے انہوں نے طلبا سے سماج کو کچھ واپس دینے کے جذبے کے ساتھ نئے ہندوستان میں مواقع سے فائدہ اٹھاتے ہوئے اختراع کار بننے کی اپیل کی۔
ہریانہ کو شجاعت کی سرزمین بتاتے ہوئے جناب دھنکھڑ نے کہا کہ قومی سلامتی میں ریاست کے لوگوں کا تعاون غیر مثالی ہے۔انہوں نے مزید کہا کہ ہریانہ کے کسانوں اور فوجیوں نے ہمیشہ ملک کا سرفخر سے بلند کیا ہے۔ انہوں نے بڑے پیمانے پر کھیلوں کا کلچر اور ملکی سطح پر کھیلوں میں اپنا تعاون پیش کرنے کی بھی ستائش کی ۔
اس تقسیم اسناد تقریب میں ہریانہ کے وزیر اعلیٰ منوہر لال ، ہریانہ کے وزیر تعلیم چودھری کنور پال ، بابامست ناتھ یونیورسٹی کے چانسلر اور رکن پارلیمنٹ مہنت بالک ناتھ یوگی ، پرو-چانسلر ڈاکٹر انجن راؤ ، اساتذہ ، طلبا اور دیگر افراد موجود تھے۔
جل شکتی وزارت
وزیر اعظم جناب نریندر مودی نے وارانسی کے رام نگر میں 10 ایم ایل ڈی صلاحیت کے جدید تکنیک سے لیس سیویج ٹریٹمنٹ پلانٹ کا افتتاح کیا
وزیر اعظم نے وارانسی میں 8 مقدس کنڈوں  کا بھی افتتاح کیا
26 اکتوبر، نئی دہلی:
25 اکتوبر کو اتر پردیش کے اپنے دورے کے دوران وزیر اعظم جناب نریندر مودی نے رام نگر وارانسی میں جدید ترین تکنیک سے لیس 10 ایم ایل ڈی صلاحیت کے سیویج ٹریٹمنٹ پلانٹ کا افتتاح کیا۔ سرکار دریائے گنگا کے تحفظ اور بحالی کے لیے تمام محاذوں پر بیک وقت کام کر رہی ہے۔ وزیر اعظم جناب نریندر مودی کی قیادت میں، نیشنل مشن فار کلین گنگا  اس بات کو یقینی بنا رہا ہے کہ گنگا میں گندے پانی کے بہاؤ کو روکنے کے لیے سیویج ٹریٹمنٹ پلانٹس کا ایک وسیع نیٹ ورک قائم کیا جائے، تاکہ مقدس دریا کی نرملتا  اور اویرالتا کو یقینی بنایا جا سکے۔
نمامی گنگے مشن ایسے سیویج ٹریٹمنٹ پلانٹس کی تعمیر پر زور دے رہا ہے جو اگلے 10-15 برسوں کی ضروریات کو پورا کر سکیں، ساتھ ہی محض چند شہروں اور قصبوں کے بجائے گنگا کے پورے بہاؤ کے علاقے کا از سر نو احیا کیا جائے۔ اس سمت میں کوششیں جاری ہیں۔ وارانسی میں یہ ایس ٹی پی جدید ترین ٹکنالوجی کے ساتھ لیس اپنی نوعیت کا پہلا پلانٹ ہے۔ یہ جدید ترین اے ٹو او  ٹکنالوجی کی بنیاد پر بنایا گیا ہے۔ 10 ایم ایل ڈی صلاحیت والے اس ایس ٹی پی کی خاص بات یہ ہے کہ آلودہ پانی کو مختلف ممالک حاصل کردہ جدید اور اختراعی آلات سے صاف کیا جائے گا اور اب صرف صاف شدہ پانی ہی دریائے گنگا میں گرے گا۔
اس ایس ٹی پی کا سنگ بنیاد 12 نومبر 2018 کو وزیراعظم جناب نریندر مودی نے رکھا تھا جس کی تعمیر پر 72.91 کروڑ کی کل لاگت آئی ہے۔ اس ایس ٹی پی پلانٹ کے کھلنے سے وارانسی کے کل پانچ نالوں سے گنگا میں گرنے والے آلودہ پانی پر مکمل روک لگ جائے گی۔ یہ منصوبہ اگلے 15 برسوں تک سیویج ٹریٹمنٹ پلانٹ کے کام کاج اور رکھ رکھاو کا خیال رکھے گا۔ پلانٹ کے لیے بیرون ملک سے درآمد کیے گئے فلٹرز لگائے گئے ہیں جو آلودہ پانی کو صاف کریں گے۔ یہ صاف شدہ پانی مرکزی پمپنگ اسٹیشن کے ذریعے گنگا میں چھوڑا جائے گا۔ مین پمپنگ اسٹیشن سمیت کچھ دیگر آلات بیرون ملک سے درآمد کیے گئے ہیں، تاکہ آلودہ پانی کو جدید ترین طریقوں سے ٹریٹ کیا جا سکے۔
اسی اثنا میں، وزیر اعظم نے وارانسی ضلع میں 18.96 کروڑ کی لاگت سے شہر کے آٹھ مقدس کنڈوں  کی حسن کاری اور تحفظ کے منصوبے کا بھی افتتاح کیا۔ ان کنڈوں میں کلاہا، دودھیا، لکشمی، پہاڑیہ، پنچکوسی، کبیر، ریوا اور بکھاریہ کنڈ شامل ہیں۔ ان تالابوں کے تحفظ اور حسن کاری کا کام قومی مشن برائے صاف گنگا کے تحت 'کلین گنگا فنڈ' کے ذریعے کیا گیا ہے۔ اطلاع دی گئی ہے کہ یہ کنڈ روایتی انسان ساختہ آبی ذخائر ہیں، جو علاقے کے لیے پینے کے پانی، بارش کے پانی کی ذخیرہ اندوزی اور زمینی پانی کو ری چارج کرنے کے اہم وسائل کے طور پر کام کرتے ہیں۔ ان تاریخی کنڈوں کا تحفظ ضروری ہے کیوں کہ یہ نہ صرف ہمارے بھرپور سماجی و ثقافتی ورثے کی علامت ہیں بلکہ پانی کے وسائل کے مربوط انتظام کے لیے پائیدار نقطہ نظر کی بھی مثال ہیں۔
'کنڈوں ' کی پہلے اور بعد کی تصاویر دیکھنے کے لیے یہاں کلک کریں